تایگەر زیندووە
تایگەر زیندووە یان تایگەر زیندا ھێی () فیلمێکی ھیندییە، لەلایەن عەلی عەباس زەفەر دەرھێندراوە. ئەم فیلمە تەواوکەری ئێک تا تایگەرە، کە لە ساڵی ٢٠١٢ بڵاوکرایەوە، واتە تایگەر زیندووە بە بەشی دووەمی فیلمی تایگەر دادەنرێت. فیلمەکە لە ڕۆژی لە ٢٢ی کانوونی یەکەمی ٢٠١٧ لە سینەماکانی ھیندستان و جیھان دەستی بەنمایشکردن کرد. ھەریەکە لە سەلمان خان و کاترینا کێف ڕۆڵی سەرەکی لە فیلمەکە دەگێڕن. ھەندێک لە دیمەنی فیلمەکە لە وڵاتانی نەمسا، ئیماڕات، یۆنان و مەغریب گیراون، دەقاودەق لە شاری ئێساویرا، ھەروەھا لەھەمان وڵات لە نیسانی ٢٠١٧ فیلمەکە تەواو کرا.

چیڕۆکی فیلمەکە لە ڕووداوی ڕفاندنی ٤٦ پەرستیاری ھیندی لە شاری موسڵ، عێراق وەرگیراوە کاتێک لە ساڵی ٢٠١٤ لەلایەن داعش ڕفێندرابوون. لە فیلمەکە کارەکتەری تایگەر و زۆیا ئەرکی پارستن و گەڕاندنەوەی ئەو پەرستیارانەیان دەخرێتە سەرشان.

وێڕای ئەوەی فیلمەکە پەسنی ڕەخنەگرانی وەگرت لەڕووی ئاکشنەوە بەڵام دووچاری ڕەخنە بوویەوە لە دیالۆگ و درێژی ماوەی فیلمەکە. فیلمەکە توانی ٥٦٥٫١ کرۆر کۆبکاتەوە، بەمەش بووە یەکێک لە پڕداھاتترین فیلمەکانی مێژووی بۆلیوود ھەروەھا پڕداھاتترین فیلمی بۆلیوود بۆ ساڵی ٢٠١٧. فیلمەکە ٢١٠ کرۆری تێچووە، کە ئەمەش بەیەکێک لە پڕ تێچووترین فیلمەکانی بۆلیوود دادەنرێت. لە ٦٣ەیەمین فیستیڤاڵی خەڵاتەکانی فیلم فەیر، فیلمەکە خەڵاتی باشترین ئاکشنی پێدرا.

چیڕۆک 
تایگەر و ژنەکەی بەناوی زۆیا لەیەکەم بەش ڕایان کرد، لەم بەشەدا تایگەر بۆ ڕزگارکردنی چەند پەرستیارێکی ھیندی دەگەڕێتەوە، کە لە شاری تکریتی عێڕاق گیراون، و لە نەخۆشخانەی شارەکە لەدەستی داعش دان، ئەوان حەوت ڕۆژیان لەژێر دەستە بۆ ڕزگارکردنی پەرستیارەکان پێش ھێرشی ئاسمانی وڵاتی ئەمریکا بۆسەر نەخۆشخانەکە کە ئەبوو عوسمانی لێیە کە سەرکردەیەکی باڵای ڕێکخراوە تیرۆریستییەکەیە. دوای ھەوڵ و تێکۆشانێکی زۆر تایگەر و زۆیا سەرکەوتوو دەبن لەو ئەرکەی پێیان سپێردرابوو.

ڕۆڵەکان 
 سەلمان خان ڕۆڵی ئەفیناش سینگ ڕاسور دەبینێت
 کاترینا کێف ڕۆڵی زۆیا دەبینێت
 پاریش ڕەوال وەک فیردەوس، ھەواڵگری ھیندی لە عێراق
 ساجید دیلافرووز وەک ئەبو عوسمان

بەرھەمھێنان 
فیلمەکە لە ئەبو زەبی، نەمسا، یۆنان و مەغریب وێنەی گیرا. دوایین گۆرانی فیلمەکەش لە دوگری ناکۆس لە یۆنان، لە تشرینی یەکەمی ٢٠١٧ وێنەی گیرا. ئەکتەری ئێرانی ساجید دیلافرووز بۆ ڕۆڵی نەرێنی فیلمەکە ھەڵیژێردرا، ناوبراو پێشتر لە فیلمێکی دیکەی بۆلیوود بەناوی بەیبی لە پاڵ ئاکشەی کومار دەرکەوتبوو لە ساڵی ٢٠١٥.

بودجەی فیلمەکە بەپێی ڕاپۆرتەکانە بۆنموونە: ٢١٠₹ یەکسانە بە ٣٠٬١٧ ملیۆن دۆلار. بەمەش بووە پڕتێچووترین فیلمی کۆمپانیای یاش ڕاج فیلمز لەپاڵ فیلمەکانی دووم ٣، سوڵتان و ڕێگرەکانی ھیندۆستان.

بڵاوکردنەوە 
یەکەم تڕایلەری فیلمەکە لە ڕۆژی ٦ی تشرینی دووەمی ٢٠١٧ بڵاوکرایەوە. لەماوەی ٢٤ کاتژمێر چەندین ڕیکۆردی شکاند، بە بڵاوکردنەوەی تڕایلەرەکەی لە یوتیووب، لە یەکەم ڕؤژیدا ٢٩ ملیۆن بینەری تێپەڕاند، ٤٨٠ ھەزار ڵایک و ٢٥٠ ھەزار جاریش بڵاوکرایەوە. لە ١١ی تشرینی دووەم، ڕیکۆردی زۆرترین ڵایک بۆ تڕایلەری فیلمی لەسەر یوتیووب شکاند، دوای ئەوەی ٧٠٠ ھەزار ڵایکی کۆکردەوە، بەمەش توانی ڕیکۆردی Star Wars: The Force Awakens بشکێنێت. پاشان فیلمی تۆڵەستێنەکان: جەنگی بێکۆتا (٢٠١٨) کە ٢ ملیۆن ڵایکی ھەبوو، ڕیکۆردەکەی لە تایگەر زیندا ھێی سەندەوە.

تایگەر زیندا ھێی لە ٢٢ی کانوونی یەکەمی ٢٠١٧ لە سینەماکانی جیھان دەستی بەنمایشکردن کرد، فیلمەکە بڕوانامەی بینەری گشتی (U/A)ی لەسەنتەری بڕوانامەی فیلمەکان وەرگرت. ئەمەش سەرەڕای بوونی دەنگی گۆرانیبێژێکی پاکستانی (ئاتیف ئەسلام) لە فیلمەکە، بەڵام فیلمەکە مۆڵەتی نمایشکردنی پێنەدرا لە پاکستان ئەمەش بۆ بەشی یەکەمی فیلمەکە دەگەڕێتەوە کە وێنای پاکستان و دەزگا ھەواڵگرییەکەی بەباش نیشان نەدابوو.

سەرچاوەکان

بەستەرە دەرەکییەکان 
 
 
 تایگەر زیندووە لە بۆلیوود ھەنگاما

فیلمە ھیندی-زمانەکانی دەیەی ٢٠١٠
فیلمە ھیندییەکان
فیلمەکانی یاش ڕاج فیلمز
فیلمەکانی ٢٠١٧
فیلمەکان بە زمانی ھیندی
فیلمەکان دەربارەی تیرۆریزم لە ھیندستان
فیلمەکان لە یۆنان وێنەی گیراون
فیلمە سەرکێشییە ئەکشنییەکانی دەیەی ٢٠١٠
فیلمە ئەکشنییە ھەستبزوێنەکانی ساڵی ٢٠١٧
مشتومڕەکانی فیلم لە پاکستان
فیلمەکان دەربارەی شەڕی ناوەکی و چەکەکان
فیلمەکان دەربارەی دەزگای ھەواڵگری ناوەندی
ئەو فیلمانەی لە شاری بەغدا داندراون
ئەو فیلمانەی لە شاری ئەبووزەبی وێنەیان گیراوە
فیلمەکانی جەنگی عێراق